[pic] | ЕВРОПЕЙСКА КОМИСИЯ |

Брюксел, 15.6.2010

COM(2010)319 окончателен

СЪОБЩЕНИЕ ОТ КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

Финансова информация за европейските фондове за развитие

СЪОБЩЕНИЕ ОТ КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

Финансова информация за европейските фондове за развитие

Предговор

Този документ е предназначен да се приложи към проектобюджета за 2011 г. в съответствие със споразуменията от 1979 г. в рамките на бюджетната процедура.

В съответствие с член 7 от Вътрешното споразумение[1] и член 57, параграфи 3 и 4 от Финансовия регламент[2] Комисията представя в настоящия документ предварителната оценка на задълженията, които могат да бъдат поети, на плащанията и на поканите за вноски за финансовите години 2010 и 2011, като взема предвид прогнозите на ЕИБ (Европейска инвестиционна банка) за Инвестиционния механизъм.

Както и през предишните години този документ уточнява:

- състоянието на изпълнението на ЕФР (от 8-и до 10-и) към 31.12.2009 г.;

- прогнозите за финансовото изпълнение за текущата финансова година;

- прогнозите за разходите за финансовата 2011 година.

Що се отнася до финансирането на ЕФР, вноските за инструментите на деветия и десетия ЕФР, управлявани от Европейската инвестиционна банка (ЕИБ), се внасят директно от държавите-членки в ЕИБ (инвестиционния механизъм и лихвените субсидии). За всички други инструменти, включително за предишните инструменти, управлявани от ЕИБ (рискови капитали и лихвени субсидии), вноските се превеждат на Комисията.

Освен ако не е посочено друго, всички суми на поети задължения и плащания, посочени в настоящото съобщение, са „брутни“, т.е без да са приспаднати отменените бюджетни кредити и възстановяванията. Този подход съответства на използвания за общия бюджет на ЕС.

Въведение

Комисията и ЕИБ актуализираха прогнозите си за поетите задължения и плащанията за финансовите години 2010 и 2011 за всяка една от страните от АКТБ[3] и ОСТ[4]. Отделено бе особено внимание на прогнозата за плащанията с двойна цел: от една страна, да се помогне на държавите-членки да предвидят възможно най-точно сумите, които да заделят от националния си бюджет, а от друга страна, да се гарантира наличността на достатъчно финансови ресурси за ЕФР, за да се избегнат проблеми с недостиг на паричните средства.

Съгласно член 7 от Вътрешното споразумение за десетия ЕФР[5] и член 57, параграф 5 от Финансовия регламент[6] прогнозата ще бъде преразгледана в съобщението от октомври 2010 г.

В графиката по-долу се представя обща картина на развитието на поетите задължения и плащанията, осъществени в миналото и очаквани за 2010 г. (Комисия и ЕИБ). Тя ясно посочва структурната тенденция на растеж на плащанията от 2000 г. насам.

ЕК+ЕИБ: тенденция в поетите задължения и плащанията за периода 1997—2009 г.; прогнози 2010—2011 г.

[pic]

1. Състояние на изпълнението на европейските фондове за развитие към 31 декември 2009 г. (поети задължения, плащания и финансова ситуация)

В приложение 1 се представят осъществените поети задължения за 2009 г., сравнени с прогнозите от октомври 2009 г.[7]

В приложение 2 се представят осъществените плащания за 2009 г., сравнени с прогнозите от октомври 2009 г.[8]

В приложение 3 се представя наблюдаваната през 2009 г. финансова ситуация и прогнозираната за 2010 и 2011 г.

2. Прогнози за финансовото изпълнение за финансови години 2010 и 2011

Резултатът от новите прогнози е представен в приложения от 1 до 3.

По отношение на вноските за финансовата 2010 година прогнозите са в размер на 3 500 млн. EUR за Комисията и 240 млн. EUR за ЕИБ. Следва да се напомни, че тези суми са същите като приетите от Съвета през ноември 2009 г.[9]

Очаква се вноските за финансовата 2011 година да бъдат 3 690 млн. EUR за Комисията и 210 млн. EUR за ЕИБ[10]. Таванът за сумата на вноските за 2011 г. е резултат от компромисно предложение между държавите-членки и Комисията и ЕИБ.

Трябва да се подчертае, че тези данни представляват само предварителна прогноза, която трябва да се тълкува внимателно. Комисията и ЕИБ ще направят нови по-надеждни прогнози след лятото. Прогнозите ще бъдат представени в съобщението от октомври.

Приложение 1

Поети задължения през 2009 г. и прогноза за 2010 и 2011 г. |

млн. EUR

[pic]

* Покрива някои разходи за подкрепа, по-специално за съвместните институции и за Секретариата на АКТБ.

Приложение 2

Плащания, извършени през 2009 г., и прогноза за 2010 и 2011 г.

млн. EUR

[pic]

*Включително лихвените субсидии, свързани с предишни ЕФР, и като се изключат плащания в размер на 21 млн. EUR, осъществени от ЕИБ в края на 2009 г. и все още нерегистрирани в счетоводната система на Комисията (0).

Приложение 3: Финансова ситуация в края на 2009 г. и финансова ситуация, предвидена за 2010 и 2011 г. (в млн. EUR)

[pic]

*COM(2009) 616 окончателен, 4.11.2009 г.

** Налични оперативни суми.

***Включително лихвените субсидии, свързани с предишни ЕФР, и като се изключат плащания в размер на 21 млн. EUR, осъществени от ЕИБ в края на 2009 г. и все още нерегистрирани в счетоводната система на Комисията (0).

Приложение 4

Вноски в ЕФР за 2010 г. по държава-членка

в млн. EUR

[pic]

[1] Вътрешно споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по многогодишната финансова рамка за периода 2008—2013 г. в съответствие със Споразумението за партньорство АКТБ—ЕО и относно разпределянето на финансовата помощ за отвъдморските страни и територии, по отношение на които се прилага четвърта част от Договора за ЕО, ОВ L 247, 9.9.2006 г., стр. 32.

[2] Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие

[3] Държави от Африка, Карибите и Тихоокеанския басейн.

[4] Отвъдморски страни и територии.

[5] ОВ L 247, 9.9.2006 г., стр. 32.

[6] Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие

[7] COM(2009) 616 окончателен от 4.11.2009 г.

[8] COM(2009) 616 окончателен от 4.11.2009 г.

[9] Решение на Съвета от 6 ноември 2009 г. относно финансовите вноски от държавите-членки за финансиране на Европейския фонд за развитие през 2010 г., включително първия транш за 2010 г. — док. 15445/09.

[10] Решение на Съвета от 27 ноември 2009 г. относно тавана на годишната сума на вноските, които да бъдат платени от държавите-членки за финансиране на Европейския фонд за развитие през 2011 г. — док. 16421/09.